**Ministru kabineta noteikumu projekta "Grozījumi Ministru kabineta 2007. gada 2. oktobra noteikumos Nr. 655 "Noteikumi par profesionālās izglītības programmu īstenošanas izmaksu minimumu uz vienu izglītojamo"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta "Grozījumi Ministru kabineta 2007. gada 2. oktobra noteikumos Nr. 655 "Noteikumi par profesionālās izglītības programmu īstenošanas izmaksu minimumu uz vienu izglītojamo"" (turpmāk - noteikumu projekts) mērķis ir veikt izmaiņas finansējuma pedagogu profesionālās darbības kvalitātes pakāpēm aprēķinā un sadalē izglītības iestādēm saskaņā ar pedagogu darba samaksas noteikumos noteiktajām piemaksām par kvalitātes pakāpēm. Noteikumu projekts stājas spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības un zinātnes ministrijas (turpmāk – ministrija) iniciatīvas, ņemot vērā izmaiņas pedagogu profesionālās darbības kvalitātes pakāpju noteikšanā, kā arī pamatojoties uz Izglītības likuma 14. panta 20. punktu, 53. panta otro daļu un pārejas noteikumu 59. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2007. gada 2. oktobra noteikumi Nr. 655 "Noteikumi par profesionālās izglītības programmu īstenošanas izmaksu minimumu uz vienu izglītojamo " (turpmāk – noteikumi Nr.  655) nosaka Latvijas izglītības klasifikācijā iekļauto profesionālās pamatizglītības, arodizglītības un profesionālās vidējās izglītības programmu (turpmāk – profesionālās izglītības programma) īstenošanas izmaksu minimumu uz vienu izglītojamo (gadā).Noteikumi Nr. 655 izdoti saskaņā ar Izglītības likuma 14. panta 20. punktu, kas nosaka, ka Ministru kabinets nosaka izglītības programmu īstenošanas izmaksu minimumu uz vienu izglītojamo. Noteikumu Nr. 655 1. pielikuma 6. punktā ietvertais regulējums par pedagogu darba samaksu izstrādāts saskaņā ar Ministru kabineta 2016. gada 5. jūlija noteikumiem Nr. 445 "Pedagogu darba samaksas noteikumi", specifiski nosakot tās komponentes un to īpatsvaru, kas veido darba samaksu profesionālās izglītības programmu pedagogiem. Profesionālās izglītības programmas izmaksas veido normējamās izmaksas un nenormējamās izmaksas, kas ietver arī darbinieku darba samaksu (alga un darba devēja valsts sociālās apdrošināšanas obligātās iemaksas).2017. gada 1. septembrī spēkā stājušies Ministru kabineta 2017. gada 22. augusta noteikumi Nr. 501 "Pedagogu profesionālās darbības kvalitātes novērtēšanas organizēšanas kārtība", saskaņā ar kuriem kopš 2018. gada 1. septembra mainīta pedagogu profesionālās darbības kvalitātes novērtēšanas organizēšanas kārtība, attiecīgi nepieciešams veikt izmaiņas finansējuma pedagogu profesionālās darbības kvalitātes pakāpēm aprēķinā un sadalē izglītības iestādēm, kas noteikta noteikumos Nr. 655.Finansējumu pedagogu profesionālās darbības kvalitātes pakāpēm 2018. gadam aprēķināja un sadalīja izglītības iestādēm, pamatojoties uz izglītības iestāžu sniegto informāciju par kvalitātes pakāpes ieguvušo pedagogu likmju skaitu 2017. gada 1. septembrī. 2018. gadā finansējums kvalitātes piemaksām veido 1,1 % no kopējās pedagogu atlīdzībai aprēķinātās valsts budžeta dotācijas izglītības iestādēm, kuras īsteno profesionālās izglītības programmas. Sākot ar 2018./2019. mācību gadu, katru gadu samazināsies finansējums, kas tiks aprēķināts pedagogu profesionālās darbības kvalitātes pakāpēm, ņemot vērā iesniegtās pedagoģiskās likmes, jo pakāpeniski beigsies profesionālās darbības kvalitātes apliecību derīguma termiņš. Tādējādi atbrīvosies finansējums, kas tiks novirzīts pedagogu darba samaksas fonda veidošanai, procentuāli palielinot noteikumu Nr. 655 1. pielikuma 6.3. apakšpunktā paredzēto finansējumu samaksai par pedagogu papildu pienākumiem un attiecīgi iekļaujot noteikumu projekta 4. punktā normu "ne mazāk kā 14,5 %" un apakšpunktu papildinot ar kvalitātes pakāpju finansēšanu pedagogiem. Tādējādi katru gadu pakāpeniski tiks palielināts noteikumu Nr. 655 1. pielikuma 6.3. apakšpunktā paredzētais finansējums. 2018. gada četriem mēnešiem sakarā ar profesionālās darbības kvalitātes apliecību derīguma termiņa izbeigšanos un atbilstoši iestāžu iesniegtajām pedagoģiskajām likmēm finansējuma samazinājums piemaksām par 3., 4. un 5. kvalitātes pakāpi veido 1,0 % no noteikumu Nr. 655 1. pielikuma 6.1. apakšpunktā noteiktā finansējuma skolotāju darba samaksai un attiecīgi novirzāms noteikumu Nr. 655 1. pielikuma 6.3. apakšpunktā paredzētā finansējuma palielināšanai, tādējādi neietekmējot pedagogu atlīdzībai paredzētā kopējā finansējuma apmēru.Esošajā normatīvā regulējuma redakcijā noteiktā vērtība veido 13,5 %, attiecīgi grozījums paredz to palielināt par 1,0 % atbilstoši provizoriskajam aprēķinam par valsts budžeta līdzekļu atlikumu, kas paliks pāri no finansējuma par profesionālās darbības kvalitātes pakāpēm, kuru apliecību derīguma termiņš beigsies tuvāko gadu laikā.Papildus norādām, ka noteiktā vērtība – 14,5 % saskaņota arī ar Ministru kabineta 2011. gada 5. jūlija noteikumos Nr. 523 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas" un Ministru kabineta 2016. gada 5. jūlija noteikumos Nr. 447 "Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" noteikto vērtību, tādējādi nodrošinot vienlīdzīgu pieeju gan valsts, gan pašvaldību dibinātām izglītības iestādēm.Ar 2017. gada 1. septembri ir stājusies spēkā jauna pedagogu vērtēšanas sistēma, atbilstoši kurai pedagogi 2017./2018. mācību gada laikā tiek novērtēti un sākot ar 2018. gada 1. septembri saņem piemaksu atbilstošajam vērtējumam. Kvalitātes pakāpes piešķirs izglītības iestādes vadītājs uz vienu, diviem vai trīs mācību gadiem. Arī piemaksas apmēru par profesionālās darbības kvalitātes pakāpi noteiks izglītības iestādes vadītājs, ņemot vērā pedagogu darba samaksai izglītības iestādei piešķirtos finanšu resursus. Izglītības iestāžu pedagogiem, mainoties profesionālās darbības kvalitātes pakāpei var mainīties arī attiecīgās piemaksas apmērs, t.sk. pieaugt.Izglītības likuma pārejas noteikumu 59. pantā noteikts, ka pedagogiem, kuriem profesionālās darbības kvalitātes pakāpi apliecinošs dokuments izsniegts līdz 2017. gada 9. augustam, līdz kvalitātes pakāpi apliecinoša dokumenta derīguma termiņa beigām ir tiesības turpināt saņemt piemaksu par profesionālās darbības kvalitātes pakāpi tādā apmērā, kādā pedagogs to saņēmis līdz 2017. gada 9. augustam. Kā rezultātā kādu laiku vienlaicīgi pastāvēs divu veidu kvalitātes pakāpes: * līdz 2017. gada 9. augustam piešķirtās, par kurām piemaksu noteiks tādā apmērā, kā bija līdz šim, un izglītības iestādes iesniegs informāciju ministrijai, kuras padotībā ir attiecīgā izglītības iestāde, par darba likmju skaitu. Atbilstoši iesniegtajai informācijai ministrija aprēķinās finansējumu izglītības iestādēm papildus, šī norma iestrādāta noteikumu projekta 5. punktā.
* pēc 2017. gada 9. augusta piešķirtās, par kurām piemaksu noteiks izglītības iestādes vadītājs pieejamā finansējuma ietvaros. Izglītības iestādes vadītājs samaksai par kvalitātes pakāpēm varēs izmantot noteikumu Nr. 655 6.3. apakšpunktā minēto finansējumu.

Saskaņā ar Ministru kabineta 2015. gada 27. maija rīkojumu Nr. 278 "Par Alsviķu arodskolas likvidāciju" tika likvidēta Alsviķu arodskola, to pievienojot ministrijas padotībā esošajam Smiltenes tehnikumam, attiecīgi precizēts noteikumu Nr. 655 5.1 punkts, kurā vārdi "Alsviķu profesionālā skolā" aizstāts ar "Smiltenes tehnikumā".Noteikumu projekts paredz svītrot noteikumu Nr. 655 6.1 punktu, atbilstoši jaunajai pedagogu vērtēšanas sistēmai, kā arī ņemot vērā Pedagogu darba samaksas noteikumos veiktos grozījumus.Noteikumu Nr. 655 5.2.3. apakšpunktā vārdi "ar īpašām vajadzībām" aizstāti ar vārdiem "ar speciālām vajadzībām", lai saskaņotu regulējumu ar Izglītības likumā izmantoto terminoloģiju.Atbilstoši Ministru kabineta 2017. gada 22. augusta noteikumiem Nr. 501 "Pedagogu profesionālās darbības kvalitātes novērtēšanas organizēšanas kārtība" pedagogi saskaņā ar iegūto novērtējumu piemaksas par kvalitātes pakāpēm var saņemt sākot ar 2018. gada 1. septembri, attiecīgi noteikumu projekta 6.3. un 6.7. apakšpunkti tiek piemēroti ar 2018. gada 1. septembri.Noteikumu projekta izpilde tiks nodrošināta piešķirto valsts budžeta līdzekļu ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē profesionālās izglītības iestāžu un profesionālās izglītības programmu pedagogus, profesionālās izglītības dibinātājus un ministrijas darbiniekus. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 2018. gada 30. augustā publicēta ministrijas tīmekļa vietnē, sadaļā "Normatīvo aktu projekti", pieejams: <http://www.izm.gov.lv/lv/normativie-akti/normativo-aktu-projekti>. Noteikumu projekts 2018. gada 30. augustā tika izsludināts Valsts sekretāru sanāksmē (VSS-908), attiecīgi publicēts arī Valsts kancelejas tīmekļa vietnē.Papildus ministrija norāda, ka sabiedrības līdzdalība tika nodrošināta Ministru kabineta 2017. gada 22. augusta noteikumu Nr. 501 "Pedagogu profesionālās darbības kvalitātes novērtēšanas organizēšanas kārtība" izstrādē, par tiem informējot republikas pilsētu un novadu izglītības pārvalžu vadītājus semināros 2017. gada 8. februārī un 7. aprīlī, kā arī noteikumu projekts tā izstrādes procesā viedokļa un priekšlikumu sniegšanai izsūtīts biedrībai „Latvijas Sporta izglītības iestāžu direktoru padome”. Informēta programmas ,,Iespējamā misija” vadība, Valsts ģimnāziju asociācija. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.5. apakšpunktam, sabiedrībai dota iespēja rakstiski sniegt viedokli par noteikumu projektu pēc tā izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Atzinumi par noteikumu projektu pēc izsludināšanas Valsts sekretāru sanāksmē tika saņemti tikai no valsts institūcijām, ar kurām ministrijai noteikumu projekts bija jāsaskaņo atbilstoši Valsts sekretāru 2018. gada 30.  augusta sanāksmes protokolam Nr. 34 31.§ visi iebildumi apkopoti izziņā un saskaņoti. |
| 4. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Kultūras ministrija, izglītības iestādes un to dibinātāji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

Vikšere 67047916

Laura.Viksere@izm.gov.lv